Source: https://www.riigiteataja.ee/akt/119122012021
Timestamp: 2019-09-18 20:33:40+00:00
Document Index: 3938716

Matched Legal Cases: ['§ 12', '§ 13', '§ 14', '§ 15', '§ 16', '§ 17', '§ 19', '§ 20', '§ 21', '§ 22', '§ 23', '§ 24', '§ 25', '§ 26', '§ 27', '§ 28', '§ 29', '§ 30', '§ 31', '§ 32', '§ 33', '§ 34', '§ 35', '§ 36', '§ 37', '§ 39', '§ 41', '§ 411', '§ 7', '§ 12', '§ 13', '§ 14', '§ 15', '§ 168', '§ 16', '§ 17', '§ 19', '§ 20', '§ 21', '§ 22', '§ 23', '§ 5', '§ 24', '§ 25', '§ 26', '§ 19', '§ 366', '§ 27', '§ 28', '§ 5', '§ 23', '§ 29', '§ 30', '§ 31', '§ 32', '§ 24', '§ 33', '§ 34', '§ 35', '§ 36', '§ 37', '§ 39', '§ 41', '§ 411', '§ 12']

Tallinna Tehnikakõrgkooli põhimäärus – Riigi Teataja
Tallinna Tehnikakõrgkooli põhimäärus
Tallinna Tehnikakõrgkooli põhimäärus - sisukord
§ 12 Professorite kogu
§ 13 Nõukogu pädevus
§ 14 Nõukogu koosseis
§ 15 Nõukogu ülesanded
§ 16 Nõukogu liikmete valimine ja volituste kestus
§ 17 Nõukogu õigusaktid ja töökord
§ 19 Struktuur
§ 20 Akadeemiline ja tugistruktuur
§ 21 Teaduskond
§ 22 Osakond, instituut ja õppetool
§ 23 Õppekava
§ 24 Üliõpilaste kõrgkooli vastuvõtmine ja sealt väljaarvamine
§ 25 Õppekorralduse alused
§ 26 Kõrgkooli lõpetamine ja lõpudokumendid
§ 27 Liikmeskond
§ 28 Õppejõud ja teadustöötajad
§ 29 Teised töötajad
§ 30 Töötajate õigused ja kohustused
§ 31 Üliõpilased
§ 32 Üliõpilase õigused ja kohustused
§ 33 Üliõpilaskond
§ 34 Üliõpilasesindus
§ 35 Üliõpilaskonna põhikiri
§ 36 Vara
§ 37 Finantseerimine
§ 39 Kontroll
§ 41 Kõrgkooli õigusaktide põhimäärusega vastavusse viimine
§ 411 Professorite kogu liikmed ja vanem
RT I, 19.12.2012, 21
Vastu võetud 29.01.2009 nr 27
RT I 2009, 10, 63
jõustumine 09.02.2009
13.12.2012 RT I, 19.12.2012, 16 01.01.2013
(1) Tallinna Tehnikakõrgkool (edaspidi kõrgkool) on rakenduskõrgkool, kes tegutseb «Rakenduskõrgkooli seaduse», oma põhimääruse ja teiste õigusaktide alusel.
(2) Kõrgkooli nimi inglise keeles on TTK University of Applied Sciences.
[RT I, 19.12.2012, 16 - jõust. 01.01.2013]
(1) Kõrgkool asub Tallinnas. Kõrgkooli struktuuriüksused võivad asuda ka mujal Eestis.
(2) Kõrgkooli postiaadress on Pärnu mnt 62, 10135 Tallinn.
Kõrgkooli eesmärk on pakkuda riigisiseselt ja rahvusvaheliselt tunnustatud konkurentsivõimelist koolitust ning viia läbi rakendus- ja teadusuuringuid ja arendustegevust tehnika, tootmise ja ehituse ning teeninduse õppevaldkonnas, sealhulgas keskkonnakaitse ja transporditeenuste õppesuunal, ning korraldada täiendus- ja ümberõpet.
1) viia läbi õpet Vabariigi Valitsuse nimetatud magistriõppe ja rakenduskõrgharidusõppe õppekavade alusel;
3) luua kõrgkooli liikmeskonnale soodsad tingimused õppetööks, rakendusuuringute läbiviimiseks ja arendustegevuseks, erialaseks enesetäiendamiseks ning suhtlemiseks teiste õppejõudude ja üliõpilastega Eestis ja välisriikides;
4) hankida õppetööks, rakendus- ja teadusuuringute läbiviimiseks ja arendustegevuseks vajalikud seadmed, kirjandus, inventar ja muud vahendid;
6) osaleda kõrgkooli eesmärkidest lähtudes rahvusvahelistes, riigisisestes ning ühiskondlikes projektides;
7) korraldada põhitegevusega seotud konverentse, seminare ja muid üritusi;
8) tegeleda nõustamisega tehnika, tootmise ja ehituse ning teeninduse õppevaldkonnas, sealhulgas keskkonnakaitse ja transporditeenuste õppesuundadel;
9) korraldada õpikute ja õppemetoodiliste vahendite koostamist ja väljaandmist ning anda õppekirjanduse kasutamise soovitusi;
10) osutada põhimäärusega kehtestatud ulatuses põhitegevusega seotud tasulisi teenuseid;
11) rakendada elukestva õppe ja hariduse rahvusvahelistumise põhimõtteid.
2) esindab kõrgkooli «Rakenduskõrgkooli seaduse» ja põhimäärusega antud volituste piires;
3) võib volitada prorektoreid või teisi kõrgkooli töötajaid esindama kõrgkooli ja tegema selle nimel tehinguid talle põhimäärusega antud volituste piires;
6) teeb haridus- ja teadusministrile ettepanekuid nõunike kogu koosseisu kohta;
8) kinnitab käskkirjaga kõrgkooli sisekorra- ja asjaajamiseeskirjad;
9) hoolitseb õppe- ning teadus- ja arendustegevuse ning loometegevuse otstarbeka korraldamise eest;
14) kinnitab kõrgkooli eelarve ning tagab selle täitmise;
15) käsutab kõrgkooli eelarvevahendeid «Rakenduskõrgkooli seaduse» ja teiste õigusaktidega antud volituste ulatuses;
17) on aruandekohustuslik nõukogu ning haridus- ja teadusministri ees ning tagab õigusaktidest tulenevate andmete esitamise Haridus- ja Teadusministeeriumile;
18) täidab teisi «Rakenduskõrgkooli seadusest», põhimäärusest ja teistest õigusaktidest tulenevaid ülesandeid, mis ei ole antud kellegi teise pädevusse.
(1) Rektor valitakse avaliku konkursiga kuni viieks aastaks vastavalt «Rakenduskõrgkooli seaduse» § 7 lõikele 1 haridus- ja teadusministri määrusega kehtestatud korras. Haridus- ja teadusminister kinnitab valimistulemused ning sõlmib rektoriga töölepingu, muudab seda ja lõpetab selle.
(4) Pärast rektorile umbusalduse avaldamist teeb nõukogu haridus- ja teadusministrile ettepaneku lõpetada rektoriga tööleping.
(2) Kõrgkooli prorektorid juhivad rektori määratud tegevusvaldkondi ja asjaomaseid struktuuriüksusi. Prorektorid ja teised rektoraadi liikmed asendavad rektorit temalt saadud volituse alusel.
§ 12. Professorite kogu
(1) Professorite kogu on rektorile akadeemilistes küsimustes nõu andev organ.
(2) Professorite kogusse kuuluvad kõrgkooli korralised ja emeriitprofessorid, kellele vastava tegevusvaldkonna prorektor on teinud asjaomase ettepaneku. Professorite kogu liikmesus otsustatakse professorite kogu lihthäälte enamusega.
(21) Professorite kogu juhib professorite kogu vanem, kelle valib professorite kogu lihthäälte enamusega korraliste professorite seast.
(3) Professorite kogu koosseisu ja töökorra kinnitab rektor käskkirjaga.
§ 13. Nõukogu pädevus
§ 14. Nõukogu koosseis
(1) Nõukogusse kuuluvad rektor, prorektorid, professorite kogu vanem, üks õppejõudude esindaja igast teaduskonnast ning üliõpilaskonna esindajad, kes moodustavad vähemalt ühe viiendiku nõukogu koosseisust. Üliõpilaskonna esindajate arvu määrab rektor.
§ 15. Nõukogu ülesanded
2) võtab vastu kõrgkooli arengukava ning esitab selle haridus- ja teadusministrile kinnitamiseks;
21) kinnitab kõrgkooli arengukavast lähtuvalt kõrgkooli põhitegevuste pikemaajalised arengusuunad;
3) otsustab kõrgkooli liikmesuse rahvusvahelistes organisatsioonides;
4) kehtestab kõrgkooli sümbolid (lipp, logo, rektori ametikett, märk, medal jms) ja nende kasutamise korra;
9) kinnitab õppekorralduse eeskirja;
10) kehtestab üliõpilaste vastuvõtutingimused ja -korra, sealhulgas õppekeele taseme miinimumnõuded välismaalase õppekeele oskuse piisavuse hindamiseks vastavalt «Välismaalaste seaduse» § 168 lõikele 2;
13) [kehtetu - RT I, 19.12.2012, 16 - jõust. 01.01.2013]
14) võib kehtestada magistriõppe olemasolul selle alustamise tingimusena «Rakenduskõrgkooli seaduses» sätestatust pikema töökogemuse nõude tulenevalt õppesuuna eripärast;
15) kehtestab üliõpilaste varasemate õpingute ja töökogemuse arvestamise tingimused ja korra;
16) kehtestab akadeemilise puhkuse saamise korra;
17) kehtestab enne 2002/2003. õppeaastat kõrgkooli lõpetanud isikutele ingliskeelse akadeemilise õiendi (Diploma Supplement) väljastamise korra;
18) kehtestab õppetoetuste taotlemise, määramise ja maksmise tingimused ja korra iga aasta 1. septembriks;
19) kehtestab õppekulude hüvitamise tingimused ja korra ning õppekulude hüvitamise määra vähemalt neli kuud enne õppeaasta algust;
20) kinnitab kõrgkooli nõunike kogu esitatud ettepanekute alusel lõputööde kaitsmise komisjonide esimehed ja liikmed;
21) otsustab õppetöö üldküsimusi, mis puudutavad rohkem kui ühte teaduskonda;
22) kehtestab õppejõudude kvalifikatsiooninõuded ning nendele vastavuse hindamise tingimused ja korra;
23) kehtestab õppejõudude ja teadustöötajate atesteerimise tingimused ja korra;
24) kehtestab korralisele õppejõule loometööks või kutseoskuste täiendamiseks tööülesannetest vaba semestri andmise ja selle tasustamise tingimused ja korra;
25) valib korralised õppejõud ja teadustöötajad;
26) kehtestab tingimused selle kohta, millal on rektoril õigus kutsuda ilma konkurssi välja kuulutamata kuni viieks aastaks külalisõppejõuks teadlasi või teisi oma eriala silmapaistvaid loomeisikuid või praktikuid;
27) võib nimetada kõrgkoolis vähemalt kümme aastat professorina töötanud ja vanaduspensioniealiseks saanud õppejõu emeriitprofessoriks;
28) kehtestab emeriitprofessori tasu saamise korra;
29) nimetab audoktorid;
30) kehtestab kõrgkoolis korraldatava täiendus- ja ümberõppe vormid ning täiendus- ja ümberõppe läbiviimise korra;
31) kehtestab põhitegevusega seotud tasuliste teenuste tasu määramise alused ja korra;
32) kinnitab riigieelarve vahendite ja omavahendite kasutamise korra;
33) kinnitab kõrgkooli eelarve täitmise ja majandusaasta aruande;
34) otsustab õigusaktidega sätestatud ulatuses ja korras kõrgkooli kasutusse antud riigivaraga seotud küsimusi;
35) kuulab ära rektori ja prorektorite tegevuse aruanded ning nõunike kogu ettepanekud ja hinnangud kõrgkooli, sealhulgas õppekavade arengut puudutavates küsimustes;
36) võib moodustada komisjone ja toimkondi;
37) lahendab teisi küsimusi, mis kuuluvad tema pädevusse vastavalt «Rakenduskõrgkooli seadusele», põhimäärusele ja teistele õigusaktidele.
§ 16. Nõukogu liikmete valimine ja volituste kestus
(1) Rektor korraldab õppejõudude esindajate valimise nõukogusse iga kolmanda aasta juunikuus. Nõukogusse valitud liikme volitused algavad sama aasta 1. septembril ja kestavad kolm aastat.
(2) Õppejõudude esindajaks võivad nõukogusse kandideerida ning õppejõudude esindajate kandidaate võivad nõukogusse esitada ja valida kõrgkooli korralised õppejõud.
(4) Üliõpilaskonna esindajad valib nõukogusse üliõpilasesindus.
§ 17. Nõukogu õigusaktid ja töökord
(6) Nõukogu võtab oma pädevuse piires vastu otsuseid. Nõukogu otsused võetakse vastu kohalolijate häälteenamusega. Paragrahvi 15 punktides 1, 2, 5, 6, 32 ja 33 sätestatud juhtudel on vajalik kahe kolmandiku nõukogu liikmete häälteenamus. Nõukogu otsusele kirjutab alla nõukogu esimees, tema äraolekul nõukogu vanim liige.
Nõunike kogu on kõrgkooli ja ühiskonda sidustav nõuandev kogu, mis moodustatakse «Rakenduskõrgkooli seadusega» sätestatud tingimustel ja korras.
§ 19. Struktuur
(1) Kõrgkooli struktuuri moodustavad akadeemiline ja tugistruktuur.
(3) Struktuuriüksuste eesmärk on täita kõrgkooli ülesandeid oma valdkonnas, tegutsedes nõukoguga kooskõlastatud ja rektori käskkirjaga kinnitatud põhimääruse, sisekorraeeskirja ja kodukorra alusel rektori või tema määratud isiku vastutusalas.
§ 20. Akadeemiline ja tugistruktuur
(1) Akadeemilise struktuuri moodustavad:
1) teaduskonnad ja nende koosseisus olevad allüksused (osakonnad, instituudid, õppetoolid);
2) asutused;
3) keskused.
§ 21. Teaduskond
(1) Teaduskond on kõrgkooli akadeemilise struktuuri põhiüksus, mis ühendab lähedaste valdkondade õppe- ning teadus- ja arendustööd. Teaduskonna põhimääruse võtab vastu teaduskonna nõukogu ja kinnitab rektor.
(2) Teaduskonna tööd juhivad dekaan ja teaduskonna nõukogu teaduskonna põhimääruses ettenähtud korras.
§ 22. Osakond, instituut ja õppetool
(1) Osakond on teaduskonna struktuuriüksus, mis ühendab lähedasi instituute või õppetoole ning korraldab õppe-, teadus- ja arendustööd. Osakonna tööd juhivad osakonnajuhataja ja osakonna nõukogu teaduskonna põhimääruses ettenähtud korras.
(2) Instituut on osakonna struktuuriüksus, mis ühendab lähedasi õppetoole. Instituuti juhib instituudi juhataja teaduskonna põhimääruses ettenähtud korras.
(3) Õppetool on osakonna või instituudi allüksus, mis tagab õppesuuna järgimise ja arendamise ning ühendab teadus- ja arendustööga tegelevaid õppejõude ning teisi õppetooli tegevusvaldkonda kuuluvaid töötajaid.
(4) Õppetooli juhataja on korraline professor, kelle nõukogu valib konkursi korras viieks aastaks. Õppetooli juhataja nimetab valimistulemuse põhjal ametisse rektor. Kui õppetooli juhataja ametikohta ei ole võimalik täita professori ametikohale kehtestatud nõuetele vastava isikuga, võib rektor kinnitada dekaani esildise alusel kuni kolmeks aastaks õppetoolile hoidja.
§ 23. Õppekava
Kõrgkoolis toimub kõrghariduse tasemel õppetöö Vabariigi Valitsuse nimetatud magistriõppe ja rakenduskõrghariduse õppekavade alusel, mis vastavad «Rakenduskõrgkooli seadusele» ning «Eesti Vabariigi haridusseaduse» § 5 lõike 2 punkti 7 alusel Vabariigi Valitsuse määrusega kehtestatud kõrgharidusstandardile.
§ 24. Üliõpilaste kõrgkooli vastuvõtmine ja sealt väljaarvamine
§ 25. Õppekorralduse alused
§ 26. Kõrgkooli lõpetamine ja lõpudokumendid
(1) Kui üliõpilane on täitnud kõrgharidustaseme õppekava täies mahus, antakse talle «Rakenduskõrgkooli seaduse» § 19 lõike 3 alusel Vabariigi Valitsuse määrusega kehtestatud nõuetele vastav diplom või ühisõppekava korral ühisdiplom koos akadeemilise õiendi ning ingliskeelse akadeemilise õiendiga (Diploma Supplement).
(2) Kõrgkooli väljaantud lõpudokumentide teave kantakse «Eesti Vabariigi haridusseaduse» § 366 lõike 4 alusel asutatud Eesti Hariduse Infosüsteemi.
§ 27. Liikmeskond
§ 28. Õppejõud ja teadustöötajad
(1) Kõrgkooli õppejõud teeb õppe-, teadus- ja õppemetoodilist tööd nõukogu kehtestatud mahus, samuti täidab valitavatel ja määratavatel akadeemilistel ametikohtadel vastavalt ametijuhendile haldusülesandeid.
(2) Kõrgkooli rakenduskõrgharidusõppe ja magistriõppe õppejõudude ametikohad on professor, dotsent, lektor, assistent ja õpetaja ning neile kohaldatakse «Rakenduskõrgkooli seadusega», «Eesti Vabariigi haridusseaduse» § 5 lõike 2 punkti 7 alusel Vabariigi Valitsuse määrusega kehtestatud kõrgharidusstandardiga ning nõukogu kehtestatud nõudeid.
(3) Õppejõudude ja teadustöötajate ametikohad täidetakse vastavalt «Rakenduskõrgkooli seaduse» § 23 lõigetele 7–9.
(4) Kõrgkooli teadustöötajatele kohaldatakse «Teadus- ja arendustegevuse korralduse seadusega» kehtestatud nõudeid. Kõrgkooli teadustöötajad võivad osaleda õppetöö läbiviimises.
(5) Õppejõudude ja teadustöötajate koosseisu kinnitab rektor vastava tegevusvaldkonna prorektori ettepanekul igaks õppeaastaks. Professorite ametikohad erialati määrab nõukogu.
§ 29. Teised töötajad
§ 30. Töötajate õigused ja kohustused
2) õigus kasutada õppe- ning teadus- ja arendustegevuseks tasuta kõrgkooli raamatukogu, seadmeid ja muid vahendeid nõukogu kehtestatud korras;
§ 31. Üliõpilased
Üliõpilased on isikud, kes on vastu võetud kõrgkooli rakenduskõrgharidus- ja magistriõppe täis- või osakoormusega õppesse.
§ 32. Üliõpilase õigused ja kohustused
3) õigus koostada individuaalne õpingukava kõrgkooli õppekorralduseeskirjade alusel;
4) õigus valida oma õpingukavasse kuni 10% ulatuses aineid teistest õppekavadest;
5) õigus läbida ühisõppekava alusel õppides oluline osa sellest teise ühisõppekavas osaleva õppeasutuse juures, kusjuures ühisõppekavas osaleva teise õppeasutuse juures õppimiseks loetakse õppimist igas õppevormis;
6) õigus kuulata kõrgkoolis õppekavaväliseid loenguid ning sooritada praktikume, seminare, eksameid ja arvestusi;
7) õigus kasutada õppetööks tasuta kõrgkooli auditooriume, laboratooriume, arvutiklasse, raamatukogusid, inventari, seadmeid ja muid vahendeid rektori kehtestatud korras;
8) õigus valida oma esindajaid ja olla valitud üliõpilasesindusse;
9) õigus ja kohustus hoida kõrgkooli mainet;
10) õigus osaleda õppetöös;
11) õigus esitada rektorile üliõpilasesinduse kaudu põhjendatud esildis õppejõu sobimatuse kohta õppeaine õpetamiseks;
12) õigus nõuda kõrgkooli õppekorralduseeskirja ja motiveeritud taotluse alusel eksami või arvestuse uuesti sooritamist eksamikomisjonile;
13) õigus esitada rektorile õppekorralduse parendamise ettepanekuid;
14) õigus saada igal õppeaastal vähemalt kaheksa nädalat puhkust;
15) õigus saada üks kord nii rakenduskõrgharidusõppes kui ka magistriõppes akadeemilist puhkust üldjuhul kuni üks aasta, lisaks tervislikel põhjustel kuni kaks aastat, aja- või asendusteenistuse puhul kuni üks aasta ning lapse hooldamiseks kuni lapse kolmeaastaseks saamiseni;
16) õigus saada üliõpilaspilet «Rakenduskõrgkooli seaduse» § 24 lõike 1 punkti 9 alusel haridus- ja teadusministri määrusega kehtestatud korras;
17) õigus saada õppetoetust ja õppelaenu «Õppetoetuste ja õppelaenu seadusega» kehtestatud tingimustel ja korras;
18) õigus jätkata õppekava sulgemise või kõrgkooli tegevuse lõpetamise korral õpinguid samas või teises õppeasutuses samal või lähedasel erialal;
19) kohustus kasutada kõrgkooli kasutusse antud riigivara heaperemehelikult ning järgida kõrgkooli õppekorraldus- ja sisekorraeeskirju;
20) teised õigusaktidest tulenevad õigused ja kohustused.
§ 33. Üliõpilaskond
§ 34. Üliõpilasesindus
(3) Üliõpilasesinduse liikmed valitakse vabadel valimistel teaduskondade proportsionaalse esindatuse põhimõttel. Valimised on üldised, ühetaolised ja otsesed. Hääletamine on salajane. Üliõpilasesinduse valimise kord sätestatakse üliõpilaskonna põhikirjas.
(4) Üliõpilasesindus valitakse järgmiseks õppeaastaks hiljemalt jooksva õppeaasta aprillikuu lõpuks.
(5) Üliõpilasesindus valib üliõpilaskonna esindajad kõrgkooli nõukogusse ja teistesse kõrgkooli otsustus- ja nõuandvatesse kogudesse üliõpilaskonna põhikirjas sätestatud alustel.
§ 35. Üliõpilaskonna põhikiri
§ 36. Vara
Kõrgkool valdab, kasutab ja käsutab «Rakenduskõrgkooli seadusest» ja põhimäärusest tulenevate ülesannete täitmiseks kõrgkooli kasutusse antud riigivara «Riigivaraseadusega» sätestatud korras.
§ 37. Finantseerimine
(2) Kõrgkooli teadus- ja arendustegevust finantseeritakse «Teadus- ja arendustegevuse korralduse seadusega» sätestatud alustel ja korras.
(3) Kõrgkoolil on õigus osutada nii juriidilistele kui ka füüsilistele isikutele oma põhitegevusega seotud tasulisi teenuseid järgmistel juhtudel: täiendus-, ümber- ja tasemeõpe, sealhulgas eksternõpe, rakendusuuringud, lepingulised arendustööd, erialane nõustamine ja kirjastamine tehnika, tootmise ja ehituse ning teeninduse õppevaldkonnas, sealhulgas transporditeenuste ja keskkonnakaitse õppesuundadel, liikmeskonna valmistatud toodete ja osutatud teenuste turustamine ning üliõpilastele majutusteenuse osutamine. Teenuste tasu määramise alused ja korra kehtestab nõukogu.
Kõrgkool peab finants-, statistilist ning raamatupidamisarvestust õigusaktidega kehtestatud korras.
§ 39. Kontroll
Kõrgkooli tegevuse üle teostab seaduses sätestatud korras teenistuslikku järelevalvet Haridus- ja Teadusministeerium.
§ 41. Kõrgkooli õigusaktide põhimäärusega vastavusse viimine
§ 411. Professorite kogu liikmed ja vanem
(1) Professorite kogu olemasolevad liikmed jätkavad tegevust professorite kogu liikmetena.
(2) Professorite kogu vanem valitakse § 12 lõikes 21 sätestatud korras hiljemalt 1. märtsiks 2013. a.